Škoda Karoq

Škoda Karoq je kompaktné SUV od výrobcu Škoda, nástupca modelu Yeti. Škoda Karoq získal titul Auto roka 2018 v Česku. Model je o niečo väčší než Škoda Kamiq a zároveň menší než Škoda Kodiaq, oproti Kamiqu je určený i mimo miest a na nespevnené vozovky.

 Názov 
Škoda Auto si názov zaregistrovala na Úrade priemyslového vlastníctva v máji 2017. Ten zapadá do zámeru značky vytvoriť jednotnú koncepciu názvov svojich nových SUV, ktoré budú končiť písmenom Q. Meno Karoq pochádza podobne ako Kodiaq od Aleutov, pôvodných obyvateľov juhoaljašského ostrova Kodiak. Meno KAROQ vzniklo kombináciou aleutských slov KAA‘RAQ a RUQ, ktoré označujú auto a šíp, ktorý je motívem loga automobilky.

 Vývoj 
Vozidlo je odvodené z koncernového dvojčaťa Seatu Ateca a bol vyvíjaný v mladoboleslavskom vývojovom centre Škoda po dobu 4 rokov. Počas tejto doby najazdili testovacie vozidlá 2 milióny kilometrov.

 Popis 
 Špecifikácia 
náhľad|Zadná časť automobilu
Auto je postavené na koncernovej modulárnej platforme MQB, spoločnej pre modely Superb, Octavia a Kodiaq. Model poháňajú benzínové a turbodieslové motory a umožňujú pohon všetkých kolies 4×4.

 Motorizácia (pred faceliftom) 
+Benzínové motoryMotorvýkonKrútiaci momentPrevodovkaSpotrebaMax. rýchlosť0-100 km/h1,0 TSI85 kW200 Nm pri 2000-3500 ot./min6°man187 km/h10,6 s1,0 TSI85 kW200 Nm pri 2000-3500 ot./min7°DSG186 km/h10,7 s1,5 TSI110 kW250 Nm pri 2000-3500 ot./min6°man204 km/h8,4 s1,5 TSI110 kW250 Nm pri 2000-3500 ot./min7°DSG203 km/h8,6 s
+Naftové motoryMotorVýkon Krútiaci momentPrevodovkaSpotrebaMax. rýchlosť0–100 km/h1,6 TDI85 kW250 Nm pri 1500–3200 ot./min.6°man188 km/h10,6 s1,6 TDI85 kW250 Nm pri 1500–3200 ot./min.7°DSG188 km/h10.9 s2,0 TDI110 kW340 Nm pri 1750–3000 ot./min.6°man 4x4196 km/h8,7 s2,0 TDI110 kW340 Nm pri 1750–3000 ot./min.7°DSG 4×4195 km/h9,3 s

 Motorizácia (po facelifte) 
+Benzínové motoryMotorVýkon Krútiaci momentPrevodovkaSpotrebaMax. rýchlosť0–100 km/h1,0 TSI81 kW200 Nm pri 2000–3000 ot./min.6°man5,8 l191 km/h11,1 s1,5 TSI110 kW250 Nm pri 1500–3500 ot./min.6°man6,1 l211 km/h8,9 s1,5 TSI110 kW250 Nm pri 1500–3500 ot./min.7°DSG6,2 l210 km/h9,0 s2,0 TSI140 kW320 Nm pri 1500–4100 ot./min.7°DSG 4×47,5 l221 km/h
+Naftové motoryMotorVýkon Krútiaci momentPrevodovkaSpotrebaMax. rýchlosť0–100 km/h2,0 TDI85 kW300 Nm pri 1600–2500 ot./min.6°man4,7 l193 km/h10,6 s2,0 TDI85 kW250 Nm pri 1500–3250 ot./min.7°DSG4,9 l192 km/h11 s2,0 TDI110 kW340 Nm pri 1600–3000 ot./min.6°man4,9 l210 km/h8,8 s2,0 TDI110 kW360 Nm pri 1600–2750 ot./min.7°DSG 4×45,5 l204 km/h8,7 s

 Dizajn 
Dizajn modelu zapadá do kubistického stylingu značky Škoda, ktorý vytvoril pre Škodu dizajnér Jozef Kabaň, pôsobiaci v spoločnosti v rokoch 2008 až 2017.Dizajnér o novej Škodovke: Karoq sa podaril, je krajší než väčší Kodiaq, idnes.cz, 19. mája 2017 Prednej časti dominuje veľká maska chladiča, inak je dizajn vozidla podobný modelu Kodiaq. Interiér je na prvý pohľad priestrannejší, než v Škode Yeti.

 Porovnanie 
náhľad|Interiér

 Príbuzné vozidlá 
Oproti svojmu predchodcovi Škode Yeti je model výrazne väčší, čo je i jedným z dôvodov, prečo o ňom nehovorí Škoda ako o druhej generácii. Oproti Yeti je o 160 mm dlhší, o 35 mm širší a o 40 mm nižší. Rázvor náprav je dlhší o 60 mm. Karoq je technicky porovnateľný so Seatom Ateca, ktorý je koncernovým dvojčaťom automobilu. V snahe maximálneho odlíšenia dostal odlišný, komfortnejší podvozok a iné viditeľné diely.

 Konkurencia 
Škoda modelom cieli viac na ženy a konkuruje modelom Hyundai Tucson, Kia Sportage, Nissan Qashqai, BMW X1, Opel Mokka alebo Renault Kadjar.

 Výroba 
Karoq bol oficiálne verejnosti predstavený pri špeciálnej akcii 18. mája 2017 o 19:00 vo Švédsku. Auto sa začalo vyrábať v 30. týždni roku 2017 na prelome júna a júla v Kvasinách na rovnakej linke ako Seat Ateca. Predávať sa začalo v jeseni 2017. Nakoľko automobilka nestíhala uspokojiť dopyt, vozidlo sa začalo vyrábať i v Mladej Boleslavi a medzi rokmi 2018–2019 sa vyrábal i v nemeckom Osnabrücku.  

 Referencie 

 Iné projekty 

 Externé odkazy 
 Oficiálne stránky modelu 
 Slávnostné predstavenie modelu vo Švédsku, oficiálny záznam, 18. 05. 2017, 19:00 
 Škoda Karoq je Auto roku 2018 v Českej republike. Ale iba tesne 

 Zdroj 


Kategória:Automobily Škoda